**Todd Smith – Nyelveken-szólás, amit minden hívőnek kellene…**

***SID****: Mai vendégem orvosilag alátámasztott bizonyítékkal rendelkezik arról, hogy a nyelveken-szólás szó szerint megváltoztatja az emberi agyat, serkenti az immunrendszert és érzelmileg stabilabbá tesz. Ez már tudományosan is bizonyított tény! Az „Ez Természetfeletti” mai műsorában.*

*Helló. Itt vagyok Todd Smith lelkésszel, aki Észak Georgiából, az ottani ébredésből érkezett. Hihetetlen, de ez egy csendes kis délvidéki georgai városka. Van úgy, hogy a vasárnap esti bemerítkezésen több ember megjelenik, mint ahány ember az egész városban él. Mi ennek az oka? Miért van ez? Talán mert az emberek azt gondolják, hogy ez egy olyan kontaktpont, amikor bemennek a mikvébe, azaz a keresztelővízbe és úgy jönnek ki, hogy sokan meggyógyulnak. Meséld el a kedvenc csodádat, ami nemrég történt.*

**TODD**: Volt egy férfi, akinek 280 rákos daganat volt a csontjaiban.

***SID****: 280?*

**TODD**: Igen, 280 rákos daganat volt a csontjaiban. Annyira beteg volt, hogy még az ébredési alkalomra sem tudott eljönni. A felesége eljött, hogy bemerítkezzen és ő lett a kapcsolódási pont, a közvetítő a férje felé.

***SID****: Tehát még csak ott sem volt.*

**TODD**: Még csak el sem jött. Hospice szolgálat volt náluk. Úgy tűnt, hogy még talán két-három hétig fog élni. A felesége bemerítkezett. Megkentünk olajjal egy törölközőt, amit hazaküldtünk vele és azt mondtuk: "Amikor hazaérsz, ezt, mint kapcsolódási pontot, tedd a testére." Néhány perc elteltével, ahogy rátette a törölközőt a férje testére és elkezdett érte imádkozni, a fájdalom eltűnt a testéből.

***SID****: Iszonyatos fájdalmai lehettek…*

**TODD**: Igen, szörnyű fájdalmai voltak. Hadd mondjam el Sid a bizonyságot. A következő napon PET CT-re kellett mennie. Meg akarták nézni, hogy mit okoz a rák a testében. A saját fülemmel hallottam, amikor az orvos telefonált a házaspárnak. Azt mondta: "Nézem a régi és az új PET CT felvételeket. Nézem a régit és az újat." Majd azt mondta: "Nem találok semmiféle daganatot a csontokban vagy bármiféle rákos daganatot a testében." Teljesen meggyógyult és ma már ereje teljében van.

***SID****: És újból egészséges? Mennyi ideig élt volna még a hospice-ban?*

**TODD**: Azt mondták, legfeljebb 2 vagy 3 hétig.

***SID****: És mi áll a hospice nyilatkozatában?*

**TODD**: A hospice által elküldött levélben az áll, hogy ez a betegség gyógyíthatatlan, maximum 6 hónapig húzódhat el, de az állapotát tekintve, ő 2-3 hét múlva meg fog halni.

***SID****: Értitek ezt? Isten ereje ennyire hatalmas. Isten tette ezt! Nos, Déli Baptistaként ugyanolyan erővel ellenezted a nyelveken-szólást, mint amennyire most mellette állsz, holott már akkor is kiálltál amellett, hogy: "Isten ma is az az Isten, aki csodákat tesz!” Mennyire volt ez súlyos nálad? Ha odamentem volna hozzád azt mondva "Kezdj el olyan nyelven beszélni, amit soha nem tanultál. Ezt nézd (nyelveken szól)." Mit tettél volna velem?*

**TODD:** Azt mondtam volna: "Sid, neked elment az eszed." Azt mondtam volna, hogy megőrültél. Igazából gúnyoltam azokat az embereket, akik nyelveken szóltak. Megvetettem őket. Szó szerint azt mondtam a gyülekezetünknek: „Ne csináljátok. Az ördögtől van.” Ezt hirdettem úgy, mint a Déli Baptista egyházvezető pásztora, a Georgia állam egyik leggyorsabban növekvő gyülekezetének lelkészeként. De Sid, mindeközben éhes voltam Istenre és szomjaztam az Urat. És amikor az írásokat nem felekezeti szemszögből kezdtem olvasni, valósággá vált számomra, hogy a Szent Szellem keresztsége és a nyelveken-szólás a mi időnkre is vonatkozik, nem vesztette el érvényességét.

***SID****: Mondd el röviden, hogy töltött be a Szent Szellem?*

**TODD**: Nos, másfél év kutatást követően…

***SID****: Te aztán elméleti ember vagy…*

**TODD**: Úgy gondoltam: "Azt akarom, ami igaz, és ami hiteles." Tehát elvégeztem ezt az alapos kutatást, és arra a következtetésre jutottam, hogy ez igaz. És elmentem egy pünkösdi imaösszejövetelre és megtettem.

***SID****: Nem mondom el senkinek...*

**TODD**: Rendben. Nézd, ez az utolsó hely, ahová egy Déli Baptista lelkész elmenne. És ott volt négy pünkösdi lelkész, akik végül rám tették a kezüket. És egy nagydarab úriember, aki szinte úszott a saját izzadtságában, a mutatóujjával megérintette a homlokomat és azt mondta: „töltekezz be Szent Szellemmel!” Abban a pillanatban rám szállt a Szent Szellem. Elestem, mint akit kiütöttek és elkezdtem nyelveken szólni. És Sid, az életem, attól a pillanattól kezdve soha többé nem ugyanaz! Ez volt a legnagyobb átélésem, ami velem valaha történt, leszámítva a megtérésem.

***SID****: New York Times. A New York Timesban volt egy cikk a nyelveken-szólásról. Miről írtak benne?*

**TODD**: Nos, figyelemmel kísértek egy kutatást, amelyet az Egyesült Királyságban, egy 1000 fős evangéliumi gyülekezetben végeztek. És a kutatás arra a következtetésre jutott…. most ezt figyeld, tehát arra a következtetésre jutottak, hogy azok, akik következetesen és rendszeresen imádkoznak nyelveken, azoknak kevesebb mentális problémájuk van, mint azoknak, akik nem. És a New York Times beszámolt erről a kutatásról és megerősítette, hogy a nyelveken szólásnak van létjogosultsága.

***SID****: És mi van a Pennsylvaniai Egyetem tanulmányával?*

**TODD**: A Pennsylvaniai Egyetem ’Idegtudományokkal foglalkozó Kara’ Andrew Newberg vezetésével végzett egy tanulmányt. Ami annyira fenomenális, mert amikor arra kérték az embereket, hogy nyelveken imádkozzanak, orvosilag vizsgálták - elemezték az agyukat, az agyban zajló tevékenységeket. Ahogy figyelték, felfedezték, hogy a homloklebeny, ami szó szerint az emberi beszédet irányítja, amikor anyanyelvükön beszéltek és imádkoztak, akkor ez dolgozott, tehát az agy aktív volt. Nagyon sok tevékenység zajlott a homloklebenyükben, de amikor átváltottak a nyelveken szólásra, és az illető nyelveken szólt, akkor a homloklebeny aktivitása abbamaradt.

***SID****: Ez azt bizonyítja, hogy nem az agyból származik.*

**TODD**: Ez alátámasztja azt, amit Pál az 1 Korinthus 14-ben mondott, hogy amikor nyelveken imádkozom, a szellemem imádkozik, de az értelmem gyümölcstelen. És ez a Pennsylvania Egyetemen végzett kutatás, amelyet egy olyan úriember vezetett, aki a nukleáris kardiológiában és nukleáris orvoslás terén szerzett tudományos fokozatot. Tehát ez nem csak valami olcsó kutatás volt, hanem a Pennsylvaniai Egyetemen végezték el, amely szerint az ember agyának homloklebenye nyugalmi állapotba kerül olyankor, amikor nyelveken imádkoznak.

***SID****: Nem csoda, hogy Pál azt mondta, mindenki másnál többet imádkozom nyelveken. Tudta, hogy ez volt erejének titka. Készen álltok arra, hogy bizonyítékokat tudjatok meg azzal kapcsolatban, hogy a nyelveken való imádkozás akár 40% -kal is megerősítheti az immunrendszert? A szünet után folytatjuk.*

*Itt vagyok Todd Smith pásztorral. Todd, azt mondod, hogy egy zavaró tendencia zajlik a karizmatikus és a pünkösdi egyházakban. Mi ez a zavaró tendencia?*

**TODD**: Sid, ahogy utazom körbe a világot és prédikálok, különösen amióta az ébredés beütött a gyülekezetünkbe, azóta van jogosultságom pünkösdi és karizmatikus egyházakba is elmenni. És azt látom, hogy közülük túl sokan vannak, akik nem imádkoznak nyelveken. És sokan még csak nem is ismerik a Szent Szellem általi imádkozás erejét. És ezek a pünkösdi, karizmatikus egyházak, ahol a Szent Szellem általi imádkozás fontosságáról kellene beszélniük. Tehát itt az van, ahogy én is, Déli Baptistaként kételkedtem a nyelvek jogosultságában, majd azt fedeztem fel, hogy a pünkösdi és karizmatikus lelkészek is alábecsülik ennek fontosságát.

***SID****: Nem értékelik…*

**TODD**: Nem értékelik, Isten népe nem teszi ezt prioritássá. A Szentírás olvasása során jöttem rá, hogy a legelső dolog, amit Jézus a gyülekezetnek adott, - a legelső! - azáltal, ahogy a Szent Szellem eljött, az a képesség, hogy természetfeletti módon, nyelveken kommunikálhassunk Ővele. Most az a tendencia van, hogy ezt minimalizáljuk, holott az első dolog, amit Jézus az egyháznak adott, épp az a képesség, hogy természetfeletti módon beszéljünk Ővele.

***SID****: Igen. Tudjátok mi az, ami számomra elképesztő? Van olyan, hogy Todd pásztor olyan összejöveteleken van, ahol több mint 80 ember életében először elkezd imádkozni nyelveken. Ez majdnem olyan, mint az eredeti Pünkösd. Hogy történt ez?*

**TODD**: Kevin Craig pásztor gyülekezetében voltunk, a floridai Apopkában. Embereket kereszteltünk és ezt este 9:30-kor kezdtük, mert olyan sokáig beszéltem az embereknek arról, mi a látásom a víz és a tűzkeresztségről. Arról beszéltem, hogy amikor bemerítkeznek vízbe, a Szent Szellem tüzébe is be fognak merítkezni. A pásztor mondta nekem, hogy van 80 gyülekezeti tag, akiket évekig pásztorolt, miután bemerítkeztek és kijöttek a vízből, Isten tüze megérintette és kiütötte őket. És azonnal nyelveken kezdtek beszélni. Elkezdték a bemerítkezést este 9:30-kor, ami másnap reggel 9:30-ig tartott. 12 órán keresztül, folyamatosan keresztelkedtek nem csak vízbe, hanem a Szent Szellem tüzébe is. És ezek pünkösdi hívek, akik a Szent Szellem keresztségét követően, ahogy feljöttek a vízből, elkezdtek nyelveken szólni.

***SID****: Mesélted, hogy volt egy orvos, aki tudományos teszteket végzett a nyelveken való imádkozással és az immunrendszerrel kapcsolatban.*

**TODD**: Egy izgalmas tanulmány, amit felfedeztünk. Carl Peterson az Oral Roberts Egyetemen tanulmányozta a Szent Szellemben való imádkozás és a nyelveken szólás hatásait. És a kutatásában arra a következtetésre jutott, hogyha valaki következetesen, folyamatos jelleggel imádkozik nyelveken... Itt most fontos a nyelvezet, amit használt: nagyon fontos, hogy hosszabb időtartamig tartson a nyelveken való imádkozás. Tehát amikor nemcsak heti 1 vagy 2 mondatról van szó, hanem amikor a nyelveken való imádkozás hosszabb ideig is eltart. Ezesetben az egyén immunrendszere 35-40% -kal erősödik és aktívabb lesz. Miért? Mert a nyelveken való imádkozás az agynak azt a területét érinti, ami az immunrendszer középpontjában áll, ez pedig a hipotalamusz. Tehát elvégezték a tesztet és rájöttek, hogy amikor nyelveken imádkozunk, olyankor az agynak ez a része magasabb szintre aktiválódik és működik, ez pedig természetfeletti immunitást szabadít fel a testünkben.

***SID****: Kíváncsi vagyok, van-e még valami más dolog is azon túl, hogy serkenti az immunrendszert. Az az érzésem, hogy sokkal több dolog van még, ami ide kapcsolódik.*

**TODD**: Sokkal több van. Egyetértek.

***SID****: Most a beszéd használatáról beszélj, hogy kell elfordítani a kapcsolót, magyarázd el.*
**TODD**: A kapcsoló elfordítása, az emberek állandóan erről kérdeznek. „Egyszer imádkoztam nyelveken, de már nem, mert az érzésre várok. Nem érzem. Nem tudom. Nem ugyanaz.” Aztán mondom nekik, hogy ez olyan, mint amikor bemegyünk egy szobába és sötét van, de felnyomjuk a kapcsolót és a fény kigyullad. Amikor pedig kimegyünk a szobából, lenyomjuk a kapcsolót és a fény kialszik. A nyelveken való imádkozáskor ugyanez történik. Amikor magyarul imádkozol, a nyelved kapcsolódik az agyadhoz. Ahogy Sid, most veled kommunikálok, minden, amit mondok, itt kezdődött el az agyamban és egy nanoszekundum alatt átjutott a számon, ahogy szavak formájában azt kiengedtem. Majd imádkozom a Szent Szellemben. A nyelveken való imádkozáskor a szellememhez kapcsolódik a nyelvem. Pál azt mondja, hogy amikor nyelveken imádkozom, a szellemem imádkozik. Tehát önfegyelmet kell gyakorolnom, hogy megtanuljam átváltani a magyarul történő imádságot a nyelveken való imára. És minél többet imádkozol szellemben, annál könnyebbé válik, és nem fogsz az érzésre várni. Ne várj egy érzésre. Ne várj dicsőítőzenére. Ez olyan természetes, mint a levegővétel. Elfordítod a kapcsolót a fejedtől a szellemed irányába, és ezáltal hangot adsz azoknak a szavaknak, amelyek a szellemedből jönnek.

***SID****: Mostanában még sokan vannak, akik még soha nem szóltak nyelveken. Mások viszont használják ezt a csodálatos ajándékot, de nagyon keveset. Mindkét csoport hozzáállása megváltozik! Mindjárt jövünk.*

*Todd, te és én mindketten tanúsíthatjuk, hogy van olyan módszer, amit az ellenség annak megakadályozására használ, hogy nyelveken imádkozzunk, mivel tudja, hogy ez a fegyver azt jelenti, hogy tökéletes imákat imádkozunk, tökéletes hittel. És azzal jön, - ez egy héber szó, hogy mesuga, - ez őrültség. Milyen módszereket használ az emberek ellen a nyelveken való imádkozással kapcsolatban?*

**TODD**: Nos, egyrészt azt mondja nekünk, hogy nincs különbség, hogy tesszük vagy sem, amit csinálunk az semmi és hogy csupán üres szavak. Mivel nem értjük amit imádkozunk, azt gondoljuk: "Ó, csak az időmet pazarlom.” Mindenki, akit ismerek, szeretné, ha választ kapna az imáira. És minden alkalommal, amikor a Szent Szellemben imádkozunk, Isten tökéletes akaratát imádkozzuk ki. Tehát nyilvánvaló, hogy az ördög minden lehetséges eszközt fel fog használni, hogy távol tartson bennünket a Mennyei Atyánkkal való kommunikáció képességétől. Abszolút. Tehát azon túlórázik, hogy a nyelvi imát minimalizálja, viszont eléri, hogy a lehető legtöbbet imádkozzunk anyanyelvünkön. Amikor magyarul imádkozom, csak azt imádkozom, amiről tudomásom van. Korlátozva vagyok, de amikor a Szent Szellemben imádkozom, akkor a lehetőségek végtelenek, mert Isten Szelleme tökéletesen imádkozik rajtam keresztül, Isten akarata szerint.

***SID****: Oké. Mondj néhány szót, a nyelveken való ima természetfeletti áldásáról, előnyéről.*

**TODD**: Nos, Sid, egyike vagyok azoknak, akik minden egyes alkalommal – amint azt már említettük - Isten tökéletes akaratáért imádkozik. Másodszor: a nyelvi ima a testet építi, a test struktúráját, a szellemet és az megjavul. A Biblia azt mondja, hogy amikor Szent Szellemben imádkozol, akkor szó szerint szellemi izmokat növesztesz. Magadat építed vele! Lehet, hogy fizikai értelemben egy 50 kilós, 93 éves nő gyengének tűnik. De szellemi értelemben, ha nyelveken imádkozik, akkor ő egy óriás a hitben, és hegyeket képes megmozdítani. Az egyik legcsodásabb példa, amit hallottam, Bob Rogers-szel történt, Sid, az imádság hegyén tartózkodtunk, amikor arra készültünk, hogy pásztorok százait keressük fel. Ő bemutatott engem, és a következő sztorit osztotta meg. Azt mondta: "Egy bizonyos napon, néhány évtizeddel ezelőtt, történt, hogy hét repülőszerencsétlenség is volt, aminek következtében meghalt 40 ember." Ezek ma már ilyen kis repülőgépnek számítanak, amiknek 2 vagy 3 ember volt a fedélzetén. Tehát azt mondta: "Ezen a napon 7 repülőgép zuhant le és 40 ember halt meg. A feleségem hajnali fél 3-kor felébredt, és fogalma sem volt arról, hogy az Úr miért ébresztette fel. És azt mondta:" Fel kell kelnem imádkozni. Nos, az elméje korlátozott, így nem tudja, mit imádkozzon. Mindenfélét imádkozott, amit anyanyelvén tud, majd átváltott nyelvi imára. Elkezdett imádkozni a Szent Szellemben, és azt érezte, hogy ne hagyja abba. Majd egyszer csak úgy érezte, hogy megvan. Tudta a szellemében. Fél óra múlva végül békessége volt és visszatért aludni, miután szellemben 30 percig imádkozott. " Nos, azon a reggelen Bob Rogers felszállt a repülőgépére, merthogy ő vezette a repülőt. Ennek a kisrepülőgépnek három rendszerhibája is lett és lezuhant. Az ő repülőgépe volt a hetedik gép, ami aznap lezuhant, de ő volt az egyetlen túlélő. Ő volt az egyetlen, aki megmenekült. És ezt elmondta az összejövetelen lévő összes pásztornak. Azt mondta, ma azért lehetek itt, mert a feleségem az éjszaka közepén felkelt, és visszaszorította az ördög tervét, amivel engem meg akart ölni. Élek, mert a feleségem nyelveken imádkozott.

***SID****: Szeretem, ahogy beszélsz az életed minden területéről, az egészségedről, munkádról, a családodról és az emberekkel való kapcsolatodról. Hogyan imádkozol? Tehát vegyünk egy példát, mert szeretném, ha imádkoznál azért, hogy mindenki be legyen töltve a nyelveken való imával, a Szent Szellem által. Hogyan imádkozol te a családodért a nyelvek ajándékával?*

**TODD**: Nézd, nem tudhatok mindent, ami történik épp a feleségem életében. Nem tudhatom, mivel kell szembenéznie a munkája során. Mi történhet, amikor autót vezet. Nem tudhatom, mi történhet a gyermekeimmel, lehet cikizik őket az iskolában, lehet autóvezetés közben SMS-eznek és épp szembe jön velük egy autó… De Isten Szelleme mindent tud. Tehát a Szellem mozdít minket, hogy imádkozzunk emberekért. Nem tudom, mit kell kiimádkoznom azért, hogy ne történhessenek rossz dolgok a családommal… Szóval, én az alábbit teszem, amit mindenkinek ajánlok. Az egyik, hogy készíts a családodról egy fotót, legyen a telefonodban és tedd ki magad elé. Reggel az első dolog, például a feleségem fotóját előkeresem és magam elé teszem. És érte fogok imádkozni nyelveken, 3 percig megállás nélkül, 180 másodpercig imádkozom csupán érte a Szent Szellemben. Isten Szelleme pontosan tudja, hogy aznap mivel kell szembenéznie. Gonosz dolgok, csapások, jó dolgok, lehetőségek, bizonyságtételek lehetőségei, a Királyság előrehaladása, és én imádkozom Isten tökéletes akaratáért ővele kapcsolatban. Majd ugyanúgy 3 percig imádkozom a fiamért. Aztán 3 percig imádkozom nyelveken a következő fiamért. Érthető? Most pedig képzeld el Sid, ha ezt minden ember tenné, és ugyanígy, nyelveken imádkoznánk a pásztorainkért, vezetőinkért csupán napi 3 percben.

***SID****: Szerintem ez egy egyszerű, kivitelezhető, csodálatos javaslat! A könyve tele van olyan dolgokkal, amiket tapasztalt, és amiknek ilyen áldásai lettek, de most hagyom, hogy imádkozzon értetek a természetfeletti keresztségért, hogy ti is tudjatok Szent Szellem által nyelveken imádkozni. Todd, imádkozz kérlek!*

**TODD**: Jézus, szó szerint akarja, hogy nyelveken beszélj, mert azt mondta, hogy akik hisznek, azok nyelveken szólnak. Szóval, hogy is történik ez? El kell hinned, hogy Jézus akarja, hogy megtapasztald ezt, és most meg fogja ezt neked adni. Szeretném, ha átváltanád a kapcsolódat a gondolkodásodról a szellemi emberre, és engedd ki a hangokat a szellemedből. Imádkozni fogok érted, hogy hittel át tudd ezt venni. És abban a pillanatban már nem az anyanyelveden fogsz beszélni, nem magyar nyelven, hanem a szellemedből fogsz szólni.

Ne aggódj amiatt, hogyan hangzik. Lehet, hogy csak egy egyszerű szótag jön. Lehet, hogy csak egy szó, de engedd tovább. És Isten egyre többet és többet fog adni neked.

Mondd ki ezt az imát most hangosan:
Jézus Krisztus szeretlek. Szükségem van Rád az életemben. Szeretném megkapni a Szent Szellem keresztséget. Tudom, hogy ez egy ajándék Tőled. Hit által megkapom a Te teljességedet és új nyelveken fogok szólni. Meríts be engem tüzedbe most, Jézus nevében. Amikor itt háromig számolok, kösd össze a nyelved a szelemeddel. Egy, kettő, három, most!

Engedd ki. Imádkozz a Szent Szellemben. Ne aggódj amiatt, hogyan hangzik. Ez a szellemedből jövő ima.